

           ANEXA 1  
la H.C.L   nr. 238 /2025

REGULAMENT DE ORGANIZARE ȘI FUNCȚIONARE
A GRUPULUI DE CONTROL TITLURI DE CĂLĂTORIE
ASOCIAȚIA DE DEZVOLTARE INTERCOMUNITARĂ PENTRU TRANSPORT PUBLIC ZONAL GREEN LINE – VALEA JIULUI


CAPITOLUL I 
Dispoziţii generale

Art. 1.
[bookmark: _Hlk216251579][bookmark: _Hlk216251296][bookmark: _Hlk216070535][bookmark: _Hlk216251596](1) Prezentul Regulament de Organizare și Funcționare a Grupului de Control Titluri Călătorie al Asociației de Dezvoltare Intercomunitară Pentru Transport Public Zonal Green Line – Valea Jiului a fost elaborat în conformitate cu prevederile statutului propriu, al contractului de servicii publice nr.16 din 17.12.2020.

[bookmark: _Hlk200567375][bookmark: _Hlk215843412](2) Grupul de Control Titluri de Călătorie este organizat la nivelul Compartimentului Comercial și Marketing în subordinea șefului de compartiment, în conformitate cu prevederile Legii serviciilor comunitare de utilități publice nr. 51/2006, cu modificările și completările ulterioare, Legii 92/2007 a serviciilor de transport public local, cu modificările și completările ulterioare, Ordonanța de urgență nr. 57/2019 privind Codul administrativ, cu modificările și completările ulterioare, O.G. 2/2001 privind regimul juridic al contravenților cu modificările și completările ulterioare, Regulamentul de Organizare și Funcționare al Asociației de Dezvoltare Intercomunitară Pentru Transport Public Zonal Green Line – Valea Jiului, H.G. 855/2008 privind statutul cadru cu modificările și completările ulterioare, O.G. 26/2000 cu modificările și completările ulterioare și îşi desfăşoară activitatea în conformitate cu legile române şi cu statutul Asociației. 

(3) Grupul de Control Titluri Călătorie îşi desfăşoară activitatea în baza regulilor de guvernanţă corporativă aşa cum sunt definite de O.U.G. nr.109/2011 și în colaborare cu U.A.T. – urile membre asociate, cu operatorul de transport rutier/transportatorul autorizat, a poliției locale și alte autorități ale statului, conform reglementărilor legale în vigoare şi statutului.

(4) Asociația este autoritate tutelară și autoritate locală de transport în baza legii 51/2006 cu modificările și completările ulterioare, a legii 92/2007 cu modificările și completările ulterioare, a Regulamentului 1370/2007 cu modificările și completările ulterioare respectiv al dreptului special şi îndeplineşte funcţia de autoritate locală de transport, având competență teritorială în limita administrativă a U.A.T. – urilor membre asociate în vederea gestiunii sistemului de transport public local de persoane.

(5) Grupul de Control Titluri de Călătorie își desfășoară activitatea în aria de competență teritorială a Asociaței de Dezvoltare Intercomunitară pentru Transport Public Zonal Green Line – Valea Jiului, formată din următoarele U.A.T.- uri:
1.U.A.T Municipiul Vulcan, 
2.U.A.T. Municipiul Lupeni,
3.U.A.T. Municipiul Petroșani, 	
4.U.A.T. Orașul Aninoasa,
5.U.A.T. Orașul Petrila, 
6.U.A.T. Orașul Uricani, 
7.U.A.T. Comuna Bănița.

(6) Prezentul Regulament de Organizare și Funcționare este un act normativ, cu caracter intern, care reglementează sarcinile de serviciu ale Grupului de Control Titluri de Călătorie.

[bookmark: _Hlk216028456](7) Toți salariații Asociației sunt obligați să cunoască și să respecte prevederile prezentului Regulament de Organizare și Funcționare.

(8) Dispozițiile prezentului Regulament de Organizare și Funcționare produc efecte pentru toți salariații Asociației, de la data angajării până la încetarea contractului individual de muncă cu privire la monitorizarea serviciului de transport.

(9) Prezentul Regulament de Organizare și Funcționare este adus la cunoștința salariaților, prin aﬁșare la sediul Asociației.

(10) Dispozițiile prezentului Regulament de Organizare și Funcționare pot ﬁ completate prin norme interne de serviciu, norme generale sau speciﬁce în domeniul conduitei salariaților Asociației, în măsura în care acestea sunt necesare.

(11) Dispozițiile Regulamentului de Organizare și Funcționare se completează cu prevederile înscrise în contractual individual de muncă și ﬁșa postului.

(12) Salariații Asociației au obligația să respecte regulile generale privind organizarea muncii, disciplina și toate celelalte dispoziții ale prezentului Regulament de Organizare și Funcționare, în scopul asigurării ordinii și disciplinei necesare realizării în cele mai bune condiții și cu maximă eﬁciență a sarcinilor ce revin salariaților Asociației precum și a obiectivelor Asociației.

Art. 3.
(1) Asociația are, în principal, următorul scop:
[bookmark: _Hlk182596736]1. Asociația se constituie în scopul înființării, organizării, reglementării, exploatării, monitorizării și gestionării în comun a serviciului de transport - denumit în continuare serviciul pe raza de competență a unităților administrative teritoriale membre din U.A.T. Județul Hunedoara, respectiv a Regiunii de Dezvoltare Vest, precum și realizarea în comun a unor proiecte de investiții publice de interes local, județean sau regional destinate înființării, modernizării și / sau dezvoltării, după caz, a sistemelor de utilități publice aferente serviciului, pe baza strategiei de dezvoltare a serviciului, denumită în continuare strategia de dezvoltare. Strategia de dezvoltare a sistemului de transport public de persoane și a planului de acțuni la nivelul Asociației și perspectivele dezvoltării la nivelul U.A.T. Județul Hunedoara respectiv a Regiunii de Dezvoltare Vest va fi o prioritate a Asociației. 
2. Modalitatea de gestiune a serviciului/serviciilor va fi stabilită prin hotărâri ale autorităților deliberative ale unităților administrativ-teritoriale membre, potrivit prevederilor art. 22 alin. (2) și (3) din Legea nr. 51/2006, republicată, cu modificările și completările ulterioare.
3. Asociații declară că interesul comun ce stă la baza constituirii Asociației este interesul general al locuitorilor de pe raza unităților administrativ-teritoriale membre pentru îmbunătățirea calității Serviciului, în condițiile unor tarife și/sau taxe care să respecte limitele de suportabilitate ale populației și principiul "poluatorul plătește", atingerea și respectarea standardelor europene privind protecția mediului, precum și creșterea capacității de atragere a fondurilor pentru finanțarea investițiilor necesare în infrastructura tehnico-edilitară aferentă Serviciului.
4. Întreţinerea, repararea, modernizarea şi dezvoltarea infrastructurii ce i-a fost dată în administrare/folosință cu titlul gratuit.
5. Punerea la dispoziţia tuturor utilizatorilor a sistemului de transport public local de persoane , în mod liber şi nediscriminatoriu.
6. Urmărirea sau asigurarea, după caz, a furnizării serviciilor de siguranţă.
7. Asigurarea în permanenţă a tramei stradale care întră în componența rețelei de transport precum și a sistemelor de siguranță a circulației, semafoare, indicatoare de semnalizare, etc.
8. Asigurarea prioritizării la trecerea prin intersecții a mijloacelor de transport și asigurarea benzilor dedicate acestora necesare.
9. Ținerea evidenţei tuturor incidentelor de circulației din cadrul rețelei de transport pentru analiză și luarea de măsuri comune cu autoritățiile competente pentru a nu se mai repeta.
10. Ducerea la îndeplinire, prin delegare de competenţă, a unor obligaţii ce revin U.A.T. - urilor membre asociate cu privire la sistemul de transport public local de persoane din acordurile şi convenţiile la care România este parte.
11. Orice alte atribuţii reglementate de acte normative în vigoare. 


CAPITOLUL II
Grupul de Control Titluri Călătorie al
Asociației de Dezvoltare Intercomunitară Pentru Transport Public Zonal Green Line – Valea Jiului
Procedura operativă

Art. 4.
(1) Control titluri de călătorie în sistemul de taxare ABT (Account Based Ticketing).

(2) Scopul prezentei procedurii este de a descrie pas cu pas modul de desfășurare a activității de control al titlurilor de călătorie în sistemul de taxare de tip ABT (Account Based Ticketing) utilizând cardul de controlor, validatoarele îmbarcate și aplicația mobila de control.

(3) Domeniu de aplicare a procedurii operative este pentru toți controlori imputerniciți să efectueze controlul titlurilor de călătorie în mijloacele de transport public echipate cu validatoare și care utilizează aplicația mobilă de control corespunzătoare sistemului ABT (Account Based Ticketing) .

(4) Definiții și prescurtări:
4.1. ABT – Account Based Ticketing, sistem de taxare în care dreptul de călătorie este gestionat în backoffice.
4.2. Card de controlor – card emis din sistemul ABT, personalizat pe numele controlorului, utilizat pentru trecerea validatoarelor în modul control.
4.3. Modul control – stare specială a validatorului în care nu mai sunt permise validări de călătorie, iar echipamentul este utilizat exclusiv pentru activitatea de control.
4.4. Aplicație mobilă de control – aplicație instalată pe telefonul controlorului, utilizată pentru verificarea titlurilor de călătorie și a plăților cu card bancar.
(5). Responsabilități:
5.1. Controlorul este responsabil de:
5.1.1. păstrarea și utilizarea corectă a cardului de controlor;
5.1.2. autentificarea corectă în aplicația de control;
5.1.3. respectarea tuturor pașilor descriși în prezenta procedură;
5.1.4. readucerea validatoarelor în modul normal de funcționare la finalul controlului.
5.2. Conducatorul de autobuz este responsabil de:
5.2.1. readucerea validatoarelor în modul normal, în situația în care controlorul nu a efectuat aceasta operatiune;
5.2.2. semnalarea oricăror disfunctionalități privind validatoarele sau consola de bord.

(6). Descrierea procedurii.
6.1. Pregătirea pentru control. Inainte de începerea activității de control, controlorul trebuie să se asigure că:
6.1.1. deține cardul de controlor emis din sistemul ABT;
6.1.2. deține telefonul mobil de serviciu cu aplicația de control instalată;
6.1.3. funcția NFC a telefonului este activată;
6.1.4. telefonul are baterie suficientă pentru întreaga durata a schimbului;
6.1.5. există conexiune la internet.
6.2. Controlorul se autentifică în aplicația mobilă de control folosind credențialele primite (utilizator și parolă) și verifică faptul ca autentificarea s-a realizat cu succes.
6.3. Activarea modului control in vehicul. La urcarea în vehicul, controlorul efectuează urmatorii pași:
6.3.1. Se identifică la un validator funcțional din vehicul.
6.3.2. Controlorul apropie cardul de controlor de validator, în zona indicată pentru carduri.
6.3.3. Validatorul trece în modul control. În aceast stare, validatoarele nu mai permit validarea călătoriilor, fiind utilizate exclusiv pentru activitatea de control.
6.3.4. Pe durata în care validatorul se află în modul control, călătorii nu pot valida cardurile lor pe respectivul validator. Controlorul va utiliza acest mod doar pe perioada efectivă a controlului, pentru a nu afecta în mod nejustificat procesul de validare.

(7) Preluarea contextului de control în aplicația mobilă. După ce validatorul a fost trecut în modul control, controlorul trebuie să preia contextul de control în aplicația mobilă, astfel încât aplicația să cunoască vehiculul, linia și data / ora controlului. Pași de urmat:
7.1. Controlorul apropie cardul de controlor de spatele telefonului (zona NFC).
7.2. După citirea cu succes, aplicația afișează în partea superioară contextul de control (linia, vehiculul, eventual stația și data/ora).
7.3. Numai după preluarea corectă a contextului se poate continua activitatea de control. În caz de eroare, controlorul repetă operațiunea sau, dacă este cazul, anunță dispeceratul/conducatorul de autobuz.

(8) Controlul titlurilor de călătorie. După ce contextul a fost preluat, controlorul poate verifica titlurile de calatorie ale pasagerilor. Verificarea se poate face atât prin intermediul validatorului aflat în modul control, cât și direct cu ajutorul telefonului mobil, conform funcționalităților descrise în manualul aplicației.

(9) Control prin validator în modul control. Pentru control prin intermediul validatorului aflat în modul control:
9.1. Controlorul solicită călătorului prezentarea cardului.
9.2. Călătorul apropie cardul de călătorie de validatorul aflat în modul control.
9.3. Validatorul afișeaza pe ecran informațiile relevante (tip titlu, perioada de valabilitate, zona, stare valabil  /nevalid etc.) în funcție de implementare.
9.4. În funcție de informațiile afișate, controlorul decide dacă titlul de călătorie este valid sau nu și dacă este cazul, continuă cu procedura de sancționare conform reglementărilor interne.

(10) Control cu ajutorul telefonului mobil. Aplicația de control permite verificarea titlurilor de călătorie și direct de pe telefon, prin mai multe metode (de exemplu: card Mifare, introducere număr card, introducere CNP, scanare cod QR de pe bilet hârtie, verificare bilet SMS etc., conform manualului).

(11) Exemple de utilizare:
11.1.Card fizic (Mifare sau card de călătorie): controlorul apropie cardul de spatele telefonului (NFC).
11.2. Număr card / CNP: controlorul introduce datele în ecranul corespunzător din aplicație.
11.3. Bilet hârtie cu cod QR: controlorul scanează codul QR folosind camera telefonului.
11.4. Bilet SMS: controlorul introduce codul primit de călător prin SMS în ecranul dedicat. Aplicația afișează statusul titlului de călătorie (valid, expirat, nevalabil etc.) si dacă este cazul, permite continuarea fluxului de sancționare.

(12) Verificarea plăților cu card bancar. Pentru călătorii care au achitat călătoria cu card bancar (fizic sau inrolat în telefon/ceas) controlorul poate verifica existența și corectitudinea plății prin următoarele metode:
12.1. Prin citirea cardului bancar la validatorul în modul control:
12.1.1. Călătorul apropie același card bancar de validatorul aflat în modul control;
12.1.2.Validatorul verifică înregistrările recente asociate acelui card și afișeaza informații despre plata (de exemplu: linia, momentul plății, tipul călătoriei, în limita intervalului de timp configurat).
12.2. Verificare vizuală pe ecranul validatorului:
12.2.1. În modul control, pe ecran pot fi afișate ultimele plăți efectuate, incluzând ultimele 4 cifre ale cardului, data/ora plății și linia, pentru un interval recent (de ex. ultimele 90 de minute, conform configurației sistemului);
12.3. Verificare din aplicația mobilă de control:
12.3.1. În ecranul dedicat verificării cardurilor bancare, controlorul introduce ultimele 4 cifre ale cardului sau tokenului utilizat la plată.
12.3.2. Aplicatia afișează detalii despre plată (existența plății, momentul efectuării, linia etc.)  în funcție de implementarea sistemului.
(13) Închiderea controlului în vehicul. La finalizarea controlului în vehicul, controlorul are obligația să readucă validatoarele în modul normal de funcționare, pentru a permite reluarea validărilor de către călători. Pași de urmat:
13.1. Pe validator, controlorul apasă butonul de întoarcere (Back) sau opțiunea indicată pentru ieșirea din modul control.
13.2. Controlorul apropie cardul de controlor de validator pentru confirmarea ieșirii din modul control.
13.3. Validatorul revine în modul normal de validare, permițând din nou validarea titlurilor de călătorie.
13.4. În situația în care controlorul părăsește vehiculul fără a readuce validatoarele în modul normal, șoferul poate scoate validatoarele din modul control prin intermediul consolei sale, conform instrucțiunilor specifice ale sistemului.

(14) Situații speciale și recomandări. În desfășurarea activității de control pot apărea următoarele situații speciale:
14.1. Nu se poate prelua contextul de pe cardul de controlor:
14.1.1. Se verifică activarea NFC pe telefon;
14.1.2. Se repeta operațiunea de apropiere a cardului;
14.1.3. Dacă problema persistă, se informează dispeceratul sau responsabilul tehnic.
14.2. Validatorul nu răspunde la cardul de controlor:
14.2.1. Se încearcă utilizarea unui alt validator din vehicul;
14.2.2. Se informeaza conducătorul de autobuz și se raportează defecțiunea conform procedurii interne.
14.3. Lipsa conexiunii la internet pe telefon:
14.3.1. Controlorul continuă activitatea în limitele permise de aplicație in modul offline;
14.3.2. La restabilirea conexiunii, aplicația va sincroniza datele, conform specificațiilor sistemului.

(15) Emiterea amenzii.
15.1. În situația în care, în urma controlului, se constată lipsa unui titlu de călătorie valabil sau nerespectarea regulilor de călătorie stabilite de Asociație, controlorul poate întocmi amenda, conform reglementarilor legale și procedurilor interne ale Asociației.
15.2. Condiții generale de emitere. Emiterea unei amenzi se face, de regulă, în următoarele situații: 
15.2.1. Călătorul nu deține nici un titlu de călătorie valabil;
15.2.2. Titlul de călătorie prezentat este expirat sau necorespunzător (zona/relație greșită, tip titlu nevalid etc.);
15.2.3. Călătorul refuză să prezinte un titlu de călătorie sau refuză să coopereze cu echipa de control;
15.2.4. Alte situații prevăzute în regulamentul de transport sau în legislația aplicabilă.

(16) Decizia de emitere a amenzii aparține controlorului, în baza rezultatului controlului afișat în aplicație (de exemplu: status nevalid sau atenționare) și în conformitate cu procedurile interne ale Asociației.
(17) Tipuri de documente de sancționare. Sistemul de taxare permite definirea mai multor tipuri de documente de sancționare, care pot fi utilizate de controlor în funcție de caz și de politica Asociației:
17.1. Avertisment – document fără valoare de plată, utilizat, de exemplu, în situații minore sau la prima abatere;
17.2. Tipurile de documente / amenda, valorile acestora, denumirile comerciale, precum si formatul documentelor (tipizat sau imprimat) sunt configurabile în Backoffice, în zona de administrare a produselor, tarifelor și tipurilor de sancțiuni, la nivel de Asociație.

(18) Pași generali pentru emiterea unei amenzii. Fluxul general de emitere a unei amenzi, utilizând aplicația mobila de control, este următorul:
18.1. Controlorul efectuează controlul titlului de călătorie, utilizând validatorul în modul control sau telefonul mobil, conform secțiunilor anterioare.
18.2. În cazul în care rezultatul controlului indică lipsa sau nevaliditatea titlului (status nevalid sau cu atenționare) în ecranul aplicației este disponibil butonul dedicat emiterii sancțiunii (de exemplu: „Amenda”).
18.3. Controlorul acceseaza acest buton; aplicația deschide ecranul de emitere a Notei de acceptare/ Procesului verbal de control de aplicare a sancțiunii ( avertisment / amendă).
[bookmark: _Hlk216431968]18.4. În ecranul de emitere, controlorul completează cel puțin următoarele câmpuri (în funcție de configurare) pentru Nota de acceptare/ Procesul verbal de control de aplicare a sancțiunii ( avertisment / amendă):
18.4.1. Nume și prenume călător;
18.4.2. CNP sau alt identificator (acolo unde este permis);
18.4.3. Serie și număr document de identitate;
18.4.4. Adresa și date de contact, dacă sunt solicitate;
18.4.5. Tipul documentului de sancționare (avertisment / amendă);
18.4.6. Observații, inclusiv eventuale detalii privind situația constatată.

(19) Aplicatia generează Nota de acceptare/ Procesul verbal de control de aplicare a sancțiunii ( avertisment / amendă) pentru printare, care se semnează de către călător și controlor respectiv un martor persoană fizică, conform procedurilor interne.

(20) După verificarea datelor introduse, controlorul confirmă emiterea Notei de acceptare/ Procesul verbal de control de aplicare a sancțiunii ( avertisment / amendă). Documentul este salvat în sistem și devine disponibil pentru raportare în Backoffice.

(21) Detaliile exacte privind formatul documentului, numărul de exemplare, modul de încasare și urmărire a sumelor se stabilesc prin procedurile interne ale Asociației si prin configuratia realizată in Backoffice.

(22) Înregistrări și raportare. Aplicația de control poate genera înregistrări privind activitatea de control (de ex. Controalele efectuate, titlurile verificate, eventualele sancțiuni aplicate). Modul concret de utilizare a acestor funcționalități, inclusiv extragerea de rapoarte în arhivarea lor, se stabilește prin procedurile interne ale Asociației.



Art. 5.
(1) Manual de aplicație controlori. Pentru utilizarea aplicatiei de control se vor face urmatoarele setări inițiale:
1. Setări inițiale. Aplicația este instalată pe telefon.
1.1. Setări telefon.
1.2. Înrolarea telefonului în Backoffice.
1.3. Creare cont/credențiale controlor.

2. Controlul.
2.1. Definire planificare.
2.2. Autentificare.
2.3. Preluare context control.
2.4. Flux control.
2.4.1. Control card Mifare.
2.4.2. Control card bancar.
2.4.3. Control bilet hârtie având cod QR numai dacă este cazul fiind excepție aprobată sau nu ulterior.
2.4.4. Control cod SMS.
[bookmark: _Hlk216432641]2.5. Amenda (Nota de acceptare/ Procesul verbal de control de aplicare a sancțiunii         ( avertisment / amendă).
2.5.1. Pași pentru Amenda (Nota de acceptare/ Procesul verbal de control de aplicare a sancțiunii ( avertisment / amendă).
2.5.2. Tipuri de Amenda (Nota de acceptare/ Procesul verbal de control de aplicare a sancțiunii ( avertisment / amendă).

3. Detalii cont.
4. Backoffice.
4.1. Interfețe de administrare.
4.1.1. Angajați.
4.1.2. Încărcare gestiune controlor.
4.1.3. Echipamente.
4.2  Rapoarte de control.
4.2.1. Activitate detaliată controlori.
4.2.2. Buletin activitate.
4.2.3. Date pontaj controlor.
4.2.4. Controale detaliate.
4.2.5. Amenzi.

Art. 6.
(1) Procesul verbal de control al titlurilor de călătorie se elaborează și să aprobă de conducerea Asociație conform cerințelor legale. Nota de acceptare se elaborează și să aprobă de conducerea Asociație pentru titlul de călătorie vândut în mijlocul de transport.

Art. 7.
(1) Consiliul Director solicită rapoarte lunare eleborate și semnate de către Directorul General cu privire la încasările din titlurile de călătorie la nivelul rețelei de transport, analizează și propune măsuri.

Art. 8.
(1) Consiliul Director şi Directorul General funcţionează şi îşi desfăşoară activitatea în conformitate cu statutul Asociației, O.G. 26/2000 cu modificările și completările ulterioare, Legea 51/2006 cu modificările și completările ulterioare, Legea 31/1990 cu modificările și completările ulterioare, O.U.G. 109/2011 privind guvernanţa corporativă a întreprinderilor publice, Codul Administrativ şi contractul de mandat și raportează Adunării Generale ale Asociației spre aprobare situațiile veniturilor la nivelul rețelei Asociației.

(2) Prezintă Adunării Generale rapoartele de activitate ale Grupului de Control Titluri de Călătorie pe perioada anterioară, la prima ședință a Adunării Generale ale Asociațiilor.

(3) Angajează prin Directorul General al Asociației numărul optim de controlori Titluri de Călătorie.
(11) Directorul General al Asociației asigură medierea conflictelor dintre utilizatori și controlori, la cererea uneia dintre părți în vederea concilierii diferendelor (disensiuni) apărute în relația cu utilizatorii serviciului;

Art. 9.
(1) Controlorii Asociației sunt angajaţi potrivit prevederilor Legii 53/2003 Codul Muncii, republicat, cu modificările şi completările ulterioare și obligați să respecte procedurile de lucru, regulamentele, codul de etică etc. ale Asociației.

Art. 10.
(1) Să cunoască şi să urmărească respectarea întocmai a prevederilor Contractului Colectiv de Muncă dacă este cazul, Regulamentului de Organizare şi Funcţionare, Regulamentului Intern şi a fişelor de post; 

(2) Să asigure utilizarea integrală a timpului de lucru şi buna funcţionare a grupului pe schimburi (unde este cazul); 

(3) Să se analizeze şi să propună măsurile de stimulare, recompensare sau tragere la răspundere disciplinară a controlorilor, potrivit legislaţiei în vigoare şi competenţelor sale;

(4) Să fie evaluați periodic şi să întocmească aprecierile periodice ale activităţii controlorilor, conform prevederilor rezultatelor obținute și în funcție de reclamațiile personale de la utilizatori; 
(5) Să respecte orice alte atribuţii şi sarcini încredinţate de Directorul General prin dispoziții de serviciu sau decizii. 

CAPITOLUL III 
Structura organizatorică

Art. 11.
[bookmark: _Hlk216434519](1) Structura organizatorică a Grupului de Control Titluri de Călătorie face parte din Compartimentul Comercial și Marketing.

[bookmark: _Hlk216434766](2) Grupul de Control Titluri de Călătorie reprezintă unităţi operative la nivel de Asociație și grupează, de regulă, minim 2 controlori din care unul obligatoriu este din partea unei autorități a statului care poate legitima și controla utilizatorul serviciului de transport, asigurând implicit securitatea și siguranța activității de control respectiv al controlorului Asociație.

(3) Grupul de Control Titluri de Călătorie își va desfășura activitatea după un program săptămânal/lunar elaborat și aprobat de Directorul General al Asociației.

Art.12.
(1) În funcţie de situaţia economică şi de necesităţile activităţilor Grupului de Control Titluri de Călătorie al Asociației, organigrama se poate modifica numai prin Hotărârea Adunării Generale a Asociaților la propunerea Consiliului Director, fie prin reducerea, comasarea sau desfiinţarea unor posturi, fie prin crearea unora noi. 

(2) Personalul disponibilizat în condiţiile alineatului precedent va fi redistribuit, în principiu, altor departamente cu activităţi asemănătoare sau va fi disponibilizat conform prevederilor legale în vigoare. 


CAPITOLUL IV 
Atribuţii şi relaţii funcţionale

Art. 13.
(1) Atribuţiile generale ale Grupului de Control Titluri de Călătorie sunt cele care rezultă din statutul Asociației, R.O.F, R.I. proceduri interne, instrucțiuni de lucru dispoziții ale Direcorului General, decizii ale Consiliului Director și a prezentului regulament.

Art. 14.
(1) Atribuţiile, sarcinile şi responsabilităţile fiecărui Controlor sunt cele prevăzute în Fişa postului întocmită de şeful de Compartiment Comercial și Marketing, avizată de directorul executiv al direcţiei respective şi aprobată de Directorul General, precum şi cele prevăzute în Regulamentul Intern. 

Art. 15.
(1) Controlorul va avea semnat cu Asociația un contract de gestiune care face parte integrantă din contractul individual de muncă pentru patrimoniul primit pe fișa de inventar personală, în vederea desfășurării activității.

Art. 16.
(1) Răspunde de menţinerea Sistemului de Management Integrat în domeniul său de activitate; 
(2) Îndeplineşte oricare alte atribuţii încredinţate de șeful de compartiment.
(3) Controlorul colaborează cu departamentele Asociației prin șeful de compartiment, cu U.A.T. – urile membre asociate, prin Directorul General şi cu celelalte instituţii ale Administraţiei Publice Locale, în limitele stabilite prin fişa postului. 


Art.17.
(1) Întocmeşte propuneri de îmbunătățire a programului săptămânal/lunar de control și le prezintă șefului de compartiment.

Art. 18.
(1) Controlorul răspunde de respectarea prevederilor legale si a reglementarilor interne cu privire la gestionarea patrimoniului.

Art. 19.
(1) Urmăreşte modul de implementare a măsurilor stabilite prin programele aprobate de organele de conducere ale Asociației pe linie de Management Calitate, Mediu, Responsabilitate Socială, Sănătate și Securitate în Muncă securitate; 

(2) Controlorul se asigură că deficienţele şi neconformităţile identificate în timpul auditurilor interne, revizuirilor periodice, inspecţiilor de securitate şi verificărilor de conformitate sunt implementate, cunoscute şi corelate în mod prompt; 

(3) Controlorul face informări periodice asupra sistemului de management integrat şi ori de câte ori situaţia impune;

(4) Controlorul asigură monitorizarea obiectivelor şi a obligaţiilor de mediu pentru Asociație, la nivelul rețelei de transport; 

Art. 20.
(1) Asigură relaţionarea cu compartimentele abilitate să coordoneze activitatea şi să controleze măsurile privitoare la protecţia informaţiilor, potrivit legii; 

(2) Monitorizează activitatea de aplicare a normelor de protecţie a informaţiilor şi modul de respectare a acestora;

(3) Informează conducerea Asociației despre vulnerabilităţile şi riscurile existente în sistemul de protecţie a informaţiilor şi propune măsuri pentru înlăturarea acestora;

(4) Asigură păstrarea şi organizează evidenţa activităților conform procedurii interne și a Ordinului nr. 143/18.09.2025; 

Art. 21.
(1) Controlorul realizează strategia de imagine pentru Asociație, se ocupă de promovarea acesteia, în sfera lui de activitate;

(2) Păstrează o relaţie bună cu jurnaliştii care acoperă evenimentele Asociației cu privire la activitatea pe care o desfășoară; 

Art. 22.
(1) Controlorul respectă întocmai Ordonanța de urgență nr. 109 din 30 noiembrie 2011 privind guvernanţa corporativă a întreprinderilor publice; 


Art. 23.
(1) Controlorul va avea o ținută distinctă de o singură culoare care îl va face vizibil în rețeau de transport, pentru munca de prevenție; 

Art. 24. 
(1) Controlorul are obligația de a cunoaște Ordonanța nr. 2 din 12 iulie 2001 privind regimul juridic al contravenţiilor care prevede că apără valorile sociale, care nu sunt ocrotite prin legea penală. Constituie contravenţie fapta săvârşită cu vinovăţie, stabilită şi sancţionată prin lege, ordonanţa, prin Hotărâre a Guvernului sau, după caz, prin hotărâre a consiliului local al comunei, oraşului, municipiului, ori a consiliului judeţean.

(2) Prin hotărâri ale autorităţilor administraţiei publice locale sau judeţene se stabilesc şi se sancţionează contravenţii în toate domeniile de activitate pentru care acestora le sunt stabilite atribuţii prin lege, în măsura în care în domeniile respective nu sunt stabilite contravenţii prin legi, ordonanţe sau hotărâri ale Guvernului.

(3) Actele normative prin care se stabilesc contravenţiile, vor cuprinde descrierea faptelor ce constituie contravenţii şi sancţiunea ce urmează să se aplice pentru fiecare dintre acestea; în cazul sancţiunii cu amendă se vor stabili limita minimă şi maximă a acesteia sau, după caz, cote procentuale din anumite valori; se pot stabili şi tarife de determinare a despăgubirilor pentru pagubele pricinuite prin săvârşirea contravenţiilor.

(4) Dispoziţiile din actele normative prin care se stabilesc şi se sancţionează contravenţiile intră în vigoare în termen de 30 de zile de la data publicării, iar în cazul hotărârilor consiliilor locale sau judeţene, punerea în aplicare se face conform Codului Administrativ. În cazuri urgente se poate prevedea intrarea în vigoare într-un termen mai scurt, dar nu mai puţin de 10 zile.
La Articolul 5, aliniatul (1) se prevede că sancţiunile contravenţionale sunt principale şi complementare. Sancţiunile contravenţionale principale sunt: a) avertismentul; b) amenda contravenţională. La Articolul 6, aliniatul (1) se prevede că avertismentul şi amenda contravenţională se pot aplica oricărui contravenient persoana fizica sau juridică. Avertismentul constă în atenţionarea verbală sau scrisă a contravenientului asupra pericolului social al faptei săvârşite, însoţită de recomandarea de a respecta dispoziţiile legale. Avertismentul se aplică în cazul în care fapta este de gravitate redusă. Avertismentul se poate aplica şi în cazul în care actul normativ de stabilire şi sancţionare a contravenţiei nu prevede această sancţiune.

(5) La Articolul 8 se prevede că amenda contravenţională are caracter administrativ. Limita minimă a amenzii contravenţionale este de 25 lei iar limita maximă nu poate depăşi 5.000 lei, în cazul contravenţiilor stabilite prin hotărâri ale consiliilor judeţene nu poate depășii 5.000 lei iar în cazul contravenţiilor stabilite prin hotărâri ale consiliilor locale ale comunelor, oraşelor, municipiilor nu poate depășii 2.500 lei. 

(6) Sumele provenite din amenzile aplicate persoanelor juridice în conformitate cu legislaţia în vigoare se fac venit integral la bugetul autorităţile administraţiei publice locale. Sumele provenite din amenzile aplicate persoanelor fizice în conformitate cu legislaţia în vigoare se fac venit integral la bugetele locale ale unităţii administrativ-teritoriale în care contravenientul îşi are domiciliul. Sumele provenite din amenzile aplicate persoanelor fizice fără domiciliu în România şi persoanelor juridice fără sediu în România se fac venit la bugetul de stat. Minorul sub 14 ani nu răspunde contravenţional. Pentru contravenţiile săvârşite de minorii care au împlinit 14 ani minimul şi maximul amenzii stabilite în actul normativ pentru fapta săvârşită se reduc la jumătate. 
(7) Aplicarea sancţiunii amenzii contravenţionale se prescrie în termen de 6 luni de la data săvârşirii faptei.

(8) Executarea sancţiunilor contravenţionale se prescrie dacă procesul-verbal de constatare a contravenţiei nu a fost comunicat contravenientului în termen de cel mult două luni de la data aplicării sancţiunii.

(9) Contravenţia se constată printr-un proces-verbal încheiat de persoanele anume prevăzute în actul normativ care stabileşte şi sancţionează contravenţia, denumite în mod generic agenţi constatatori.

(10) Pot fi agenţi constatatori: primării, ofiţerii şi subofiţerii din cadrul Ministerului Afacerilor Interne, special abilitaţi, persoanele împuternicite în acest scop preşedinţi ai consiliilor judeţene, primari precum şi de alte persoane prevăzute în legi speciale.

(11) Procesul-verbal de constatare a contravenţiei va cuprinde în mod obligatoriu: data şi locul unde este încheiat; numele, prenumele, calitatea şi instituţia din care face parte agentul constatator; numele, prenumele, domiciliul şi codul numeric personal ale contravenientului, descrierea faptei contravenţionale cu indicarea datei, orei şi locului în care a fost săvârşită, precum şi arătarea împrejurărilor; indicarea actului normativ prin care se stabileşte şi se sancţionează contravenţia; termenul de exercitare a căii de atac şi instanţa la care se depune plângerea.

(12) În cazul în care contravenientul este minor procesul-verbal va cuprinde şi numele, prenumele şi domiciliul părinţilor sau ale altor reprezentanţi ori ocrotitori legali ai acestuia.

(13) În situaţia în care contravenientul este persoana juridică în procesul-verbal se vor face menţiuni cu privire la denumirea, sediul, numărul de înmatriculare în registrul comerţului şi codul fiscal ale acesteia, precum şi datele de identificare a persoanei care o reprezintă.

(14) În momentul încheierii procesului-verbal agentul constatator este obligat să aducă la cunoştinţă contravenientului dreptul de a face obiecţiuni cu privire la conţinutul actului de constatare. Obiecţiunile sunt consemnate distinct în procesul-verbal la rubrica "Alte menţiuni", sub sancţiunea nulităţii procesului-verbal.

(15) Lipsa uneia dintre menţiunile privind numele şi prenumele agentului constatator, numele şi prenumele contravenientului, codul numeric personal pentru persoanele care au atribuit un asemenea cod, iar, în cazul persoanei juridice, lipsa denumirii şi a sediului acesteia, a faptei săvârşite şi a datei comiterii acesteia sau a semnăturii agentului constatator atrage nulitatea procesului-verbal. Nulitatea se constată şi din oficiu.

(16) Contravenientul este obligat să prezinte agentului constatator, la cerere, actul de identitate ori documentele în baza cărora se fac menţiunile. În caz de refuz, pentru legitimarea contravenientului, agentul constatator poate apela la poliţişti, jandarmi sau poliţişti locali.
(17) Procesul-verbal se semnează pe fiecare pagina de agentul constatator şi de contravenient. În cazul în care contravenientul nu se afla de faţă, refuza sau nu poate să semneze, agentul constatator va face menţiune despre aceste împrejurări, care trebuie să fie confirmate de cel puţin un martor. În acest caz procesul-verbal va cuprinde şi datele personale din actul de identitate al martorului şi semnătura acestuia. Nu poate avea calitatea de martor un alt agent constatator.

(18) În lipsa unui martor agentul constatator va preciza motivele care au condus la încheierea procesului-verbal în acest mod. În cazul în care contravenientul refuză sau nu poate să semneze procesul-verbal şi aceste împrejurări sunt înregistrate cu mijloace audio-video ale organului din care face parte agentul constatator, acesta va menţiona împrejurările în procesul-verbal fără a mai fi necesară confirmarea lor de către un martor.

(19) Comunicarea procesului-verbal se face prin poştă, cu aviz de primire, sau prin afişare la domiciliul sau la sediul contravenientului. Operaţiunea de afişare se consemnează într-un proces-verbal, semnat de cel puţin un martor.
(20) Nu este necesară semnarea procesului-verbal de către un martor atunci când procedura de afişare este înregistrată cu mijloace audio-video ale organului din care face parte agentul constatator.

Art. 25.
(1) Controlorul are rolul de a asigura funcţionarea şi utilizarea sistemului informaţional automatizat încredințat pentru desfășurarea activității.

(2) Controlorul asigură gestionarea curentă şi utilizarea integrală a bazelor de date existente în segmentul în care acționează și are responsabilitate pentru funcţionarea acestora. 

Art.26.
(1) Controlorul întocmeşte rapoarte de specialitate în domeniul de activitate al compartimentului, în vederea avizării şi promovării lor. 

(2) Controlorul răspunde de colectarea informaţiilor referitoare la nereguli, cu raportarea şi păstrarea evidenţei acestora şi va asigura dezvoltarea şi implementarea unei proceduri interne privind modul de colectare şi raportare a neregulilor. 

(3) Controlorul asigură confidenţialitatea documentelor cu care lucrează. 

Art.27.
(1) Controlorul aplică reglementările tehnice şi siguranța circulației pentru serviciile de transport din competenţa Asociației. 

[bookmark: _Hlk181988016](2) Cu privire la siguranța și securitatea călătorilor Controlorul anunță imediat șeful de compartiment și dispeceratul despre fapte, incidente, evenimente legate de utilizatorii serviciului de transport.

(3) Verifică mijloacele de transport și personalul folosit de operatorul de transport / transportator autorizat pentru prestarea serviciului public de transport persoane care trebuie să respecte toate cerințele legale privind siguranța rutieră, siguranța persoanelor și a conducătorilor mijloacelor de transport.

Art.28.
(1) Controlorul, supraveghează și controlează respectarea cerințelor caietului de sarcini și a regulamentului de organizare a serviciului de transport public de persoane.

Art.29.
(1) Controlorul aplică procedura de control stabileșe obiectivele, competențele, atribuțiile, instrumentele necesare urmăririi controlului și supravegherii modului în care se realizeazä serviciul de transport public local de persoane în aria de competentä a unitätilor administrativ teritoriale membre a Asociatiei, în temeiul contractelor de servicii publice semnate cu operatorii.

Art.30.
(1) Pentru a beneficia de transportul cu mijloacele de transport, călătorii trebuie să achite tariful în vigoare la data călătoriei. Dovada achitării călătoriei se face cu titlul de călătorie valabil. Prin tarif de călătorie se înțelege prețul perceput în schimbul vânzării titlurilor de călătorie. Tarifele pentru serviciile de transport public local pot fi actualizate anual de către Asociație cu minim rata de inflație stabilită de INS.  Biletul unic cu valabilitate 60 minute este utilizabil în mijloacele de transport public în întreaga  arie de competență a Asociației, de la momentul validării acestuia cu unul din echipamentele montate  in acest sop. Validarea titlului de călătorie se realizează doar la urcarea în primul vehicul cu care se efectuează călătoria.

(2) Titlurile de călătorie sunt netransmisibile cu excepția abonamentului general nenominal  pentru agenti  economici și persoane fizice care vor fi folosite potrivit condițiilor pentru eliberarea lor, utilizatorii fiind obligați a le prezenta organelor de control impreună cu actul de identitate. Portofelul electronic este o sumă de bani încărcați pe cardul de transport din care se poate achita și biletul unic valabil 60 minute în mijlocul de transport prin validare pentru una sau mai multe persoane.

(3) Utilizatorii serviciului de transport public local de persoane efectuat în aria de competentă a Asociației sunt obligati să dețină asupra lor și să prezinte la solicitarea organului de control titlul de călătorie în format fizic sau electronic, sau dovada achitării călătoriei prin alte mijloace de plata (aplicații mobile, platforme online, plata prin SMS, alte mijloace de plată acceptate de către Asociație) în caz contrar fiind considerați contravenienți și sancționati conform prevederilor legale în vigoare și  ale prezentului regulament.

(4) În cazul în care un utilizator a procedat la achiziționarea unui titlu de călătorie printr-un mijloc de plată electronic (SMS, aplicatia 24Pay sau POS) dar nu poate face dovada că deține un titlu de călătorie valabil, în dovedirea  celor susținute și cu scopul verificării validității  titlului de călătorie, utilizatorul în cauză poate comunica organului de control ultimele 4 cifre ale cardului bancar cu care s-a efectuat tranzactia, în caz contrar fiind considerat contravenient și sancționat conform prevederilor legale în vigoare și  ale prezentului  regulament.

(5) În aria de competență a Asociației se acordă reduceri și/sau gratuități unor categorii de persoane și entități stabilite de unitățile administrativ-teritoriale membre ale Asociației prin hotărâri ale autorităților deliberative.

(6) Toți călătorii pot efectua călătorii numai în baza unui titlu de călătorie în formă materializată sau dematerializată, valabil, eliberat de Asociație de transport sau alte persoane juridice (în  cazul biletelor pe suport de hârtie).

(7) Fiecare tip de titlu de călătorie va fi folosit numai potrivit condițiilor în care a fost eliberat (abonament una zi/general, abonament nominal/nenominal).

(8) Titlurile de călătorie care prezintă modificări vor fi reținute de agenții constatatori iar utilizatorul va fi sancționat conform prevederilor legale în vigoare. În cazul în care se constată că fapta comisă este prevăzut de legea penală, vor fi sesizate organele de urmărire penală.

(9) Se vor verifica cu mare atenție titlurile de călătorie, la verificarea titlurilor de călătorie nominale se va solicita și actul de identitate (BI sau CI) al titularului.

(10) În cazul depistării de titluri de călătorie falsificate, acestea vor fi reținute împreună cu datele personale din buletinul de identitate/carte de identitate și o declarație de la călător despre locul sau persoana de la care a procurat documentul fals sau falsificat.

(11) În cazul depistării unui călător fără titlu de călătorie sau cu titlu neconform, acesta va fi legitimat și îndrumat pentru a-și achita călătoria prin achiziționarea unui bilet vândut în mijlocul de transport, iar dacă nu achită la un centru de vânzare titluri de călătorie sau prin sistemul bancar în contul Asociației, în termen de 48 de ore de la data declarării călătoriei frauduloase, acestuia i se va întocmi proces vebal de contravenție.

(12) În toate cazurile în care sunt depistați călători frauduloși ale căror date de pe titlul de călătorie nu corespund realității (zi, oră, linie) se va anexa la procesul verbal de contravenție întocmit și biletul martor validat la validatorul indicat de călător la care susține că a validat biletul.

(13) Cardurile nefuncționale sau cele pentru care nu se poate face dovada apartenenței persoanelor care le utilizează, găsite în acțiunea de control, vor fi reținute și apoi predate pentru verificări suplimentare la Centrul de Informare si Gratuități a Asociației situat la următoarea locație: Municipiul Vulcan, strada Avram Iancu, nr. 1A. 

(14) Deplasarea de la sediul activității spre zona planificată și invers se face pe cel mai scurt traseu stabilit și cu efectuarea verificării în unitățile cu care se face calatoria.

(15) Situațiile speciale apărute în timpul desfășurării activitățiilor și modul de soluționare:
15.1. apariția unor simptome acute de boală (comunicarea imediată, prin orice mijloace de comunicare avute la dispozitie (telefon, statie, personal de bord, alte persoane) a Dispeceratului sau la nr. de apel de urgență 112 pentru a solicita sprijinul acestora.
15.2. amenințare/atac asupra controlorilor se anunță imediat Poliția Locală, Jandarmeria, sau dispeceratul Poliției prin nr. de apel 112, pentru a solicita sprijinul  acestora.
15.3. incidente, evenimente, fapte, accidente inclusiv tamponări între mijloace de transport proprii se anunță imediat, prin orice mijloace de comunicare avute la dispozitie (telefon, statie, personal de bord, alte persoane).
15.4. accidente de circulație care afectează direct circulația mijloacelor de transport se anunță imediat, prin orice mijloace de comunicare avute la dispoziție (telefon, stație, personal de bord, alte persoane).
15.5. orice eveniment special produs în timpul schimbului de lucru se înregistrează pe fișa echipei prin grija tehnicienilor.
15.6. orice verificare produsă în timpul schimbului de lucru se înregistreaz pe fișa echipei prin grija controlorului de titluri de călătorie.

Art. 31.
(1) Răspunderi și sancțiuni.
1.1. Încălcarea dispozițiilor prezentului regulament atrage răspunderea juridică, disciplinară, patrimonială, civilă, contravențională sau penală după caz, conform Legii  51/2006 a serviciilor comunitare de utilități publice, a Legii 92/2007 a serviciilor publice de transport persoane în unitățile administrativ teritoriale, precum și a altor acte normative în domeniu.

1.2. Constituie contravenție în cadrul serviciului de transport public de călători efectuat în aria de competență a Asociației și se sancționează conform dispozițiilor legale în vigoare și ale prezentului regulament, următoarele fapte:
a) călătoria fără titlu de călătorie; 
b) călătoria cu un titlu de călătorie care nu mai este în perioada de valabilitate; 
c) călătoria cu un titlu de călătorie valabil dar nevalidat; 
d) călătoria cu un titlu de călătorie neconform, sau care  prezintă date modificate sau călătoria cu titlul altei persoane decât titularul; 
e) refuzul de a prezenta organelor de control titlul de călătorie;
f) solicitarea de deschidere a ușilor mijloacelor de transport  public de persoane, între stații sau la semafoare; 
[bookmark: _Hlk216509660]g) călătoria pe scări, pe părțile laterale sau în afara caroseriei mijloacelor de transport public de persoane; 
h) intervenția neautorizată la aparatele/instalațiile mijloacelor de transport public de persoane; 
i) acționarea semnalului de alarmă fără a exista un pericol iminent pentru siguranța mijloacelor de transport public de persoane a vehiculului sau a călătorilor.
j) producerea dezordinii în orice mod la urcare, la coborâre sau în interiorul mijloacelor de transport public de persoane; 
k) lipirea afișelor în interiorul sau exteriorul mijloacelor de transport public de persoane, precum și în stații, cu excepția situațiilor în care asemenea  acțiuni sunt realizate în cadrul unor contracte; 
l) deteriorarea sau murdărirea sub orice formă a mijloacelor de transport public de persoane; 
m) desfășurarea unei activități comerciale neautorizate în interiorul mijloacelor de transport public de persoane și în stații; 
n) fumatul și consumul de băuturi alcoolice în interiorul mijloacelor de transport public de persoane; 
o) consumul de alimente în interiorul mijloacelor de transport public de persoane; 
p) tulburarea ordinii și a liniștii celorlalți călători, inclusiv prin ascultarea muzicii în mijloacele de transport public de persoane; 
q) aruncarea de obiecte de orice fel în mijloacele de transport public de persoane, pe fereastra ori ușa mijloacelor de transport public de persoane; 
r) ocuparea locurilor de pe scaune cu mărfuri sau bagaje voluminoase; 
s) transportarea de materiale inflamabile (butelii de aragaz, butelii pentru oxigen sau acetilenă, bidoane cu benzină/motorină sau petrol, bidoane cu carbid, arme de foc neasigurate, etc); 
t) transportarea materialelor care ar putea produce neajunsuri celorlalti călători, prin mirosurile pe care le emană, prin ardere, sau murdărie; 
u) urcarea in mijloacele de transport public local de persoane a pasagerilor murdari sau urât mirositori; 
v) cerșitul și practicarea jocurilor de noroc mijloacele de transport public local;
w) refuzul călătorilor de a prezenta, la urcarea în mijlocul de transport, titlul de călătorie la cererea conductorului mijlocului de transport; 
x) accesul persoanelor însoțite de animale de companie în mijloacele de transport fără respectarea urmtoarelor prevederi:
1. câinii de talie medie și mare vor fi ținuți în lesă, prinși de zgardă sau ham și vor purta botniță;
2. cânii de talie mică vor fi ținuți în lesă, prinși de zgardă sau ham , ținuți în  brate sau în cușcă/geantă de transport; 
3. pisicile sau alte animale mici vor fi ținute în cușcă/geantă de transport; 
4. o persoană va fi însoțită de maxim un animal de companie de talie medie sau mare, iar cele de talie mică în funcție de capacitatea permisă de cușcă/geantă de transport și cu respectarea cerințelor ecologice în funcție de specie/rasă; 
5. deținătorul achită și validează și pentru câine/pisică bilet de călătorie; 
6. animalul trebuie să fie îngrijit, socializat și însoțit de carnetul de sănătate care să ateste efectuarea acțiunilor sanitar-veterinare, deparazitări și vaccinări la zi, avizat de către medicul veterinar curant (precum și identificarea și înregistrarea în sistemul national RECS, pentru câini); 
7. Conductorul de bord sau controlorii titlurilor de călătorie au dreptul să solicite însoțitorilor de animale părăsirea mijlocului de transport în situația în care nu sunt respectate aceste prevederi, iar aceasta refuză să se conformeze.
y) împiedicarea organelor de control să-și exercite atribuțiile, inclusiv refuzul de legitimare; 
z )aducerea de prejudicii bunurilor proprietate publică sau privată; 
aa) urcarea în mijloacele de transport public local cu biciclete, biciclete cu remorcă pentru copii și trotinete, cu exceptia celor pliate, plimbarea cu trotineta, role, skateboard, haveboard etc. în mijloacele de transport public de persoane; 
bb) impiedicarea în orice mod a personalului  desemnat de către Asociației, să-și  exercite atribuțiile de serviciu în mjloacele de transport, în  stații ori la capetele de linii (controlorul de bilete și  conducătorul mijlocului de transport); 
cc) agresarea fizică sau verbală a personalului desemnat de către Asociație să-și exercite atribuțiile de serviciu în mjloacele de transport, în stații ori la capetele de linii (controlorul de bilete și conductorul mijlocului de transport); 
dd) alte fapte reglementate ulterior prin dispozitii legale, regulamentul serviciului de transport public local de persoane efectuat în aria de competență a Asociației sau hotărâri adoptate la nivelul Asociației.

(2) În conformitate cu prevederile Ordonantei de Guvern nr. 2/2001 privind regimul juridic al contravențiilor, cu modificările și completările ulterioare, pentru contravențiile menționate mai sus se aplică următoarele măsuri:
2.1.pct.1.2 lit. c), d), f), g), h), i), j), k), I), m),  n), o), p), q), r), s), t), u),  v), w), x), y), z), aa), bb), cc) si dd) a prezentului regulament, contravenientul poate achita în termen de cel mult 15 zile de la data semnării sau comunicării procesului-verbal, jumătate din minimul amenzii prevăzute de actul normativ, agentul constatator făcănd mențiune despre această posibilitate în cuprinsul procesului verbal.

(3) În conformitate cu prevederile art. 46 din Legea  92/2007 a serviciilor publice de transport persoane în  unitățile administrativ teritoriale, cu modificările și completările ulterioare, prin excepție de la prevederile Ordonantei de Guvern nr.2/2001 privind regimul juridic al contraventiilor, cu modificările și completările ulterioare, pentru contravențiile menționate la pct. 2, lit. a), b) și e) a prezentului regulament, contravenientul nu poate achita în termen de cel mult 15 zile de la data semnării  sau  comunicării procesului-verbal, jumătate din minimul amenzii prevăzute de actul  normativ.

(4) Constatarea și sancționarea contraventiilor se realizează de către personalul imputernicit de către Asociație și de către Administrațiile publice locale, doar pe aria de competență a Asociației.

(5) Prin hotărârea Asociației a fost imputernicit să efectueze controlul pe mijloacele de  transport public, să constate săvârșirea contravențiilor și să aplice sancțiuni contravenționale, personalul autorizat propriu al Grupului de Control Titluri de Călătorie din cadrul Asociației (controlori bilete) personalul autorizat al unităților administrativ teritoriale membre ale Asocoiației, în ținută corespunzătoare - uniforme achiziționate de către Asociație iar agentul constatator având obligația de a purta la vedere ecusonul sau legitimația de serviciu.

(6) Contravențiile prevăzute în prezentul regulament se sancționează după cum urmează:
a) contraventiile prevăzute la pct. 2 lit. a), b) și e) se sancționează cu amenda contravențională în cuantum de 200 lei, fără posibilitatea achitării în termen de cel  mult I5 zile de la data semnării sau comunicării procesului verbal, jumătate din minimul amenzii prevăzute de actul normativ.
b) contravențiile prevăzute pct. 2 lit. c), d), f), g), h), i), j), k), m), n), 0), p), q). r), s) t), u), v), w), x), y), z) și aa) se sancționează cu avertisment sau cu amendă contravențională în cuantum cuprins între 200-500 lei.
c) contravențiile prevăzute la pct. 2. lit. bb) și cc) se sancționează cu amendă contravențională în cuantum cuprins între 400-500 lei.

(7) Constituie contravenție următoarele fapte:
a. Punerea în circulație a autovehiculelor de orice fel care sunt deteriorate, nu îndeplinesc condițiile de curățenie, igiena sau poluează atmosfera, sau au scurgeri de ulei sau alți carburanți.
b. Efectuarea transporturilor de persoane prin  curse ocazionale, speciale, în convenție sau  neregulate, instituirea de stații urcare / coborare pe teritoriul Asociației fără avizul Comisiei de Circulatie, precum și devierea de la traseul stabilit de Comisia de Circulatie din cadrul U.A.T – urilor membre asociate ale Asociației.

(8) Contravențiile prevăzute la alin. (7) se sancționează  cu amendă de la 1500 lei la 2500 lei pentru operatorul de transport.

ART.15
(1) Constituie contraventii următoarele fapte:
a. Neasigurarea spălării și salubrizării autovehiculelor la intrarea pe drumurile publice.
b. Neafișarea în stații a graficelor de circulație și a intervalelor orare specifice  transportului public local de persoane.
c. Nerespectarea graficelor de circulație și a intervalelor orare specifice transportului, exceptand cazurile de forță majoră.
d. Neasigurarea curățeniei și întreținerii pentru refugiilor de călători și a copertinelor.
e. Neasigurarea încărcarii și etanșeizării corespunzătoare a vehiculelor ce efectuează  transportul diferitelor materiale, pentru a preîntampina imprăștierea lor în timpul transportului și murdărirea sau degradarea căilor pubilce.

(2) Contravențiile prevăzute la alin. (1) se sancționează cu amendă de la 1500 lei la 2500 lei pentru operatorul de transport.

ART.16
(1) Constituie contravenții următoarele fapte:
a. Coborârea, urcarea, blocarea sau forțarea ușilor mijlocului de transport pe timpul  mersului.
b. Transportul animalelor sau păsărilor de fermă.
c. Antrenarea de discuții cu conducatorul mijlocului de transport și intrarea persoanelor străine în cabina acestuia pe timpul transportului.
d. Difuzarea de muzica obscenă în mijlocul de transport.
e. Fumatul, scuipatul, consumul de semințe și băuturi alcoolice, și a altor alimente care conduc la disconfortul celorlalți călători și aruncarea de hârtii, ambalaje  sau resturi de orice fel în mijloacele de transport .
f. Degradarea mijlocului de transport prin orice mijloace atât în mers cât și în staționare de către persoanele fizice.

(2) Contravențiile prevăzute la alin. (1) se sancționează cu amendă de la 1000 lei la 2000 lei pentru persoanele fizice.


Art. 32.
[bookmark: _Hlk216452090](1) Controlorul cunoaște și respectă GDPR (Regulamentul General privind Protecția Datelor) care este un regulament UE (nr. 2016/679) care protejează datele personale ale cetățenilor UE, iar în România, implementarea sa este asigurată prin Legea 190/2018, care completează regulamentul și stabilește măsuri naționale, precum și prin alte legi (ex. Legea 102/2005 pentru înființarea ANSPDCP). Esența GDPR/legea oferă persoanelor control asupra datelor lor și stabilește responsabilități stricte pentru organizații în privința colectării, prelucrării și stocării acestor date (nume, CNP, email, IP, etc.). 

Reglementarea domeniului protecției datelor cu caracter personal aplicabilă la acest moment este Regulamentul General privind Protecția Datelor (REGULAMENTUL (UE) 2016/679 AL PARLAMENTULUI EUROPEAN ȘI AL CONSILIULUI din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE). Cunoscut și ca GDPR, care e acronimul de la denumirea în limba engleză General Data Protection Regulation.

(2) Controlorul cunoaște și respectă Legea nr. 190 din 18 iulie 2018, privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), Regulamentul de Organizare şi Funcţionare al ANSPDCP din 11 Noiembrie 2005, cu modificările şi completările ulterioare, Legea nr. 682 din 28 noiembrie 2001 privind ratificarea Convenţiei pentru protejarea persoanelor faţă de prelucrarea automatizată a datelor cu caracter personal, adoptată la Strasbourg la 28 ianuarie 1981, Legea nr. 506 din 17 noiembrie 2004 privind prelucrarea datelor cu caracter personal şi protecţia vieţii private în sectorul comunicaţiilor electronice, Norme metodologice din 20 noiembrie 2002 pentru aplicarea Legii nr. 365/2002 privind comertul electronic, Legea nr. 146 din 10 iulie 2008 pentru aderarea României la Tratatul dintre Regatul Belgiei, Republica Federală Germania, Regatul Spaniei, Republica Franceză, Marele Ducat de Luxemburg, Regatul Ţărilor de Jos şi Republica Austria privind aprofundarea cooperării transfrontaliere, în special în vederea combaterii terorismului, criminalităţii transfrontaliere şi migraţiei ilegale, semnat la Prum la 27 mai 2005, Legea nr. 363 din 28 decembrie 2018 privind protecţia persoanelor fizice referitor la prelucrarea datelor cu caracter personal de către autorităţile competente în scopul prevenirii, descoperirii, cercetării, urmăririi penale şi combaterii infracţiunilor sau al executării pedepselor, măsurilor educative şi de siguranţă, precum şi privind libera circulaţie a acestor date, Legea nr. 365/2002 privind comerțul electronic.

(3) Controlorul trebuie să cunoască toate aceste elemente de legislație care sprijină într-un fel sau altul protejarea vieții private și a datelor cu caracter personal a persoanelor vizate.

Art. 34.
(1) Controlorul verifică dacă operatori de transport / transportatori autorizați efectuează acte de comerţ cu îndeplinirea condiţiilor prevăzute de lege şi dacă desfăşoară activităţi comerciale în locurile şi cu respectarea obiectului activităţilor înscrise în autorizaţia de funcţionare sau actul de înfiinţare ori a condiţiilor cuprinse în licenţe şi brevete               ( mijloace de transport, stații de reîncărcare și refugii călători).

(2) Controlorul îndeplineşte orice atribuţii privind controlul comercial stabilite prin dispoziţii ale conducerii Asociației.

(3) Controlorul urmăreşte rezolvarea corespondenţei cu respectarea prevederilor legale şi în termenele stabilite, prezintă raport de activitate, în scris, ori de câte ori este nevoie, la solicitarea conducerii Asociației;

(4) Controlorul are atribuţii pe linie de control intern conform OMFP nr.946/2005 cu modificările și completările ulterioare, urmăreşte rezolvarea corespondenţei cu respectarea prevederilor legale şi în termenele stabilite, răspunde de legalitatea actelor pe care le întocmeşte, execută şi alte sarcini stabilite de conducerea Asociației.

Art. 35. 
[bookmark: _Hlk181985697](1) Controlorul urmărește, supraveghează și controlează modul cum sunt gestionate bunurile din domeniul public și privat care sunt atribuite conform legislație în vigoare și fac obiectul contractelor de servicii publice încheiate de Asociație cu operatorii de transport / transportatorii autorizați în perioada desfășurării activității de control. 
[bookmark: _Hlk182252198]
(2) Ordonanța de urgență nr. 57 din 3 iulie 2019 privind Codul Administrativ la articolul 1) Obiectul de reglementare, la aliniatul (1) se prevede că prezentul cod reglementează cadrul general pentru organizarea şi funcţionarea autorităţilor şi instituţiilor administraţiei publice, statutul personalului din cadrul acestora, răspunderea administrativă, serviciile publice, precum şi unele reguli specifice privind proprietatea publică şi privată a statului şi a unităţilor administrativ-teritoriale. La aliniatul (2) se prevede că prezentul cod se completează cu Legea nr. 287/2009 privind Codul civil, republicată, cu modificările ulterioare, precum şi cu alte reglementări de drept comun aplicabile în materie.

Art. 36. 
(1) Controlorul asigură gestionarea şi administrarea mijloacelor fixe şi obiectelor de inventar conform fișei de inventariere personale şi participarea la acţiunile de inventariere dispuse de conducere.

(2) Controlorul respectă atribuţiile principale din punct de vedere al Arhivării privind iniţierea şi organizarea activităţii de întocmire a nomenclatorului dosarelor, păstrarea evidenţei documentelor pe criterii stabilite de lege, asigurând confidenţialitatea lor.

[bookmark: _Hlk216451257](3) Controlorul conform Legii Arhivelor Naţionale asigură menţinerea ordinii în arhivă și punerea la dispoziţia delegatului Arhivelor Naţionale a documentelor solicitate cu prilejul efectuării acţiunii de control privind situaţia arhivelor de la creatori, pregătirea documentelor şi inventarelor acestora, în vederea predării la Arhivele Naţionale, conform prevederilor legale în vigoare.  

(4) Controlorul respectă atribuţiile privind Prevenirea Situaţiilor de Urgenţă prin participarea lui la organizarea şi desfăşurarea activităţilor de informare şi instruire privind cunoaşterea şi respectarea regulilor şi măsurilor de prevenire, comportare şi apărare împotriva incendiilor sau dezastrelor.

(5) Controlorul va respecta modul de aplicare a normelor, dispoziţiilor, instrucţiunilor, măsurilor care privesc apărarea împotriva incendiilor în sectoarele de competenţă.


CAPITOLUL V
Dispoziţii finale

Art. 37.
(1) Prezentul Regulament de Organizare şi Funcţionare a Grupului de Control Titluri de călătorie este elaborat în conformitate cu prevederile Legii nr. 53/2003 – Codul Muncii, O.G. 02/2001, Legea 92/2007, organigramei Asociației și statutul Asociației. 

Art. 38.
(1) Departamentele Asociației sunt direct răspunzătoare de conţinutul, corectitudinea şi legalitatea informaţiilor conţinute de prezentul Regulament de Organizare şi Funcţionare. 

Art. 39.
(1) Prezentul Regulament de Organizare şi Funcţionare a intrat în vigoare la data de _____________, în urma aprobării de către Adunarea Generală a Asociaților prin Hotărârea nr. _________din data de____________. 


Conducerea
Asociației de Dezvoltare Intercomunitară Pentru Transport Public Zonal Green Line – Valea Jiului

